
REFERAT DE APROBARE
pentru proiectul de hotarare privind aprobarea 
contractarii unei finantari rambursabile interne în valoare de până la 15.000.000  lei în vederea asigurarii finantarii și/sau cofinantarii cheltuielilor aferente unor 
proiectelor de investitii de interes local




Obiectivul principal al Primariei Municipiului Marghita este asigurarea dezvoltării locale, în conformitate cu prevederile și obligațiile legale și cu mandatul primit din partea cetățenilor. Astfel, se remarcă necesitatea realizării unor obiective de investitii care să asigure dezvoltarea durabilă a municipiului și prestarea unor servicii de înalta calitate pentru toți membrii comunității locale. Realizarea acestor investitii reprezintă un obiectiv al administrației publice locale, dar în același timp presupune existența unor importante resurse financiare.
Întrucât sumele alocate din bugetul local nu acoperă în totalitate necesarul de finantare pentru obiectivele de investitii noi și cofinanțarea programelor din fonduri structurale pentru care există contracte de finanțare semnate, trebuie identificate noi surse de finanțare. Ca urmare, se impune o utilizare cât mai mare a resurselor proprii pentru realizarea investițiilor, iar aceasta se poate realiza prin două căi: fie prin cresterea veniturilor proprii, fie prin contractarea unui unui împrumut în lei care să fie avantajos din punct de vedere economic, respectiv costurile creditului, dobânda și comisionul să fie cât mai mici.
Creșterea veniturilor la bugetul local este deja un prerogativ asumat, dar insuficient pentru asigurarea derularii programelor de investiții care se doresc a fi implementate la nivel local. Astfel, pentru implementarea cu succes a proiectelor de investitii și pentru a nu afecta bugetul de cheltuieli al primăriei pe termen scurt și lung, consider că este necesară contractarea unei finanțări rambursabile interne în vederea asigurarii fluxului de lichidități financiare. 
Ținând cont de scăderea semnificativa în ultimii ani a dobanzilor de pe piața bancară, se consideră oportună în acest moment contractarea unui credit destinat finanțării proiectelor derulate în cadrul Programului operational regional 2014-2020 respectiv a Programului Interreg V-A Romania-Ungaria, pentru care există contracte de finanțare semnate.
Având în vedere mecanismul aplicat în cazul proiectelor de finanțare mentionate mai sus, respectiv al decontării plăților efectuate, conform cărora aplicantul întâi platește și ulterior se decontează banii de către finantator,  indiferent de natura cheltuielii (eligibilă/neeligibilă) sau  sursa de finanțare și ținând cont și de faptul că unitatea administrativ-teritorială trebuie să facă dovada plății lucrărilor executate/bunurilor furnizate la momentul depunerii cererilor de finanțare, creditul (linia de finantare) contractată, în valoare 15.000.000 lei se va utiliza pentru finanțarea urmatoarelor proiecte: 

	Nr.
crt.
	Denumire proiect
	Numar/cod Contract de finantare
	Valoare totala a proiectului conform contract de finantare/
valorare eligibila
- lei-
	Credit solicitat
-lei-
	HCL de aprobare indicatori tehnico-economici

	1
	Reabilitarea, modernizarea si dotarea spatiilor Bibliotecii Municipale “Ioan Munteanu” pentru a crea un centru cultural-recreativ, modernizarea parcului central si realizarea culoarului pietonal de legatura in zona centrala pentru a integra zona cultural-sociala centrala a municipiului, 
	
Contract nr. 5466 din 08.05.2020 

Cod SMIS 123125
	4.865.793,41

	2.000.000
	HCL nr.75/13.06.018

	2
	Centru Educational Multifunctional “Octavian Goga”,  

	Contract nr. 5985 din 27.08.2020

cod SMIS 125905
	23.200.000
	5.000.000
	HCL nr.100/10.08.2018

	3
	Centru Multifunctional Recreativ Marghita”, 
	Contract nr. 5935 din 26.08.2020 

cod SMIS 125904
	23.200.000
	5.000.000
	HCL nr.101/10.08.2018

	4
	Modernizare iluminat public in  Municipiul Marghita, judetul Bihor” 
	Contract nr. 5072 din 28.01.2020 

cod SMIS 125299
	8.587.989,90
	1.000.000
	HCL nr.98/10.09.2018 modificata de
HCL nr.70/29.05.2019

	5
	Promovarea unei abordari integrate in ceea ce priveste imbunatatirea ratei de angajare si a mediului de afaceri la nivelul micro-regiunilor Marghita si Berettyoujfalu 
	Subsidy Contract nr. 82981 din 16.06.2020 

cod ROHU 359
	
8.235.945,35
(1.689.494 euro)

	2.000.000
	HCL nr. 17/30.01.2018 modificată prin HCL nr. 14/30.01.2019

	TOTAL
	68.089.728,66
	15.000.000
	x



Avantajele oferite de asigurarea finantării proiectelor prin utilizarea creditului bancar pentru investițiile sus mentionate sunt urmatoarele:

1. Asigurarea graficului de timp propus si accelerarea implementarii proiectelor de investitii. 
Prin accesarea acestui tip de finanțare proiectele vor fi implementate, respectand graficul de timp planificat, fără să fie afectate de goluri determinate de periodele de decontare lungi cu executantii și eventualele disfunctionalitati procedurale care pot aparea. Investitiile finalizate vor aduce beneficii mai devreme pentru comunitatea locală și va permite totodata o mai buna eșalonare în timp a cheltuielilor de capital.

2. Trageri si perioada de trageri.  
Perioada de trageri stabilită de pânâ la 3 ani, iar sumele de tras sunt stabilite de autoritatea contractantă în functie de necesitatile proprii precum și de avizarile Comisiei de Autorizare a Imprumuturilor din cadrul Ministerului de Finante. Graficul de trageri este flexibil, acesta putând fi modificat prin intermediul unei adrese către banca finantatoare și a avizului de la Comisa de Autorizare a Imprumuturilor din cadrul Ministerului Finantelor Publice. 
Tragerile se vor efectua succesiv pe masura receptionarii lucrarilor în baza devizelor de lucrari, în baza unei cereri scrise de tragere, transmisă de către client băncii creditoare.Sumele trase din credit pot fi reîntregite pe măsura încasării sumelor din cereri de finantare si din nou utilizate si reîntregite pe același principiu. 

3. Perioada de Gratie si Mod de rambursare 
Perioada de Gratie propusa este de 3 ani, perioada în care nu se plătește numai dobanda. In cadrul perioadei de gratie de 3 ani suma trasă din linia de finantare poate fi rambursata atât din transele de grant si TVA primite conform cererilor de rambursare înaintate catre autoritatile de management implicate în implementarea proiectelor cât și din orice alte surse proprii sau atrase de care dispune autoritatea locală. După expirarea perioadei de gratie, rambursarea se va face în rate lunare egale care vor fi achitate în data de 25 ale fiecarei luni. 
Municipiul Marghita va putea rambursa anticipat, în mod voluntar, în totalitate sau partial, împrumutul din surse proprii sau alte surse atrase, oricand pe durata derularii contractului, fără perceperea de costuri suplimentare, adresând în acest sens o solicitare băncii.

4. Costuri reduse. 
Costurile totale aferente finantarii prin credit se aplica doar sumelor aferente tragerilor efectiv realizate în perioada de tragere si ulterior asupra soldului în perioada de rambursare. 
Luand în considerare dificultatile de atragere a fondurilor de pe piata locală sau externa în cazul unor scenarii pesimiste de evolutie a întregii economii mondiale (si implicit cu impact asupra regiunii noastre) vom putea redimensiona valoarea împrumutului sau chiar restructura.

5. Libertatea de stabilire a conditiilor împrumutului - definirea termenilor de structurare a împrumutului: plafonul necesar, calendarul de rambursare, în acord cu posibilitatile locale și, de ce nu, fiind posibilă corelarea nivelului dobanzii (marjei) cu calendarul de rambursare (în considerarea unui grafic de rambursare inegal).
Mentionam în același timp ca în conformitate cu prevederile art. 63 alin. (4) din Legea nr. 273/2006 privind finantele publice locale, cu modificarile si completarile, ulterioare unitatile administrativ-teritoriale pot avea acces la împrumuturi sau la garantarea oricarui fel de împrumut, dacă totalul datoriilor anuale reprezentand ratele scadente la împrumuturile contractate si/sau garantate, dobanzile si comisioanele aferente acestora, inclusiv ale imprumutului care urmeaza sa fie contractat si/sau garantat în anul respectiv, nu depasesc limita de 30% din media aritmetica a veniturilor proprii, respectiv, impozite, taxe, contributii, alte varsaminte, alte venituri si cote defalcate din impozitul pe venit, diminuate cu veniturile din valorificarea unor bunuri, pe ultimii 3 ani anteriori anului în care se solicita autorizarea finantarii rambursabile care urmeaza sa fie contractata si/sau garantată.
Avand în vedere aspectele mentionate anterior, consider oportună contractarea unei finanțări rambursabile interne în valoare de pana la 15.000.000  lei, pe o perioada de 10 ani, din care primii 3 ani perioada de gratie, cu trageri si rambursari multiple, respectiv 7 ani de rambursare a soldului creditului existent la finalul perioadei de tragere, cu respectarea limitelor de îndatorare aplicabile Municipiului Marghita.

Ca urmare, având în vedere prevederile:
- art.20 alin.(1) lit.g) si art.61 alin.(1) din Legea nr.273/2006 privind finantele publice locale, cu modificarile si completarile ulterioare;
- OUG nr. 64/2007 privind datoria publica, cu modificarile si completarile ulterioare, coroborate cu cele ale capitolului IV din Legea nr.273/2006 privind finantele publice locale, cu modificarile si completarile ulterioare, precum si ale Hotararii Guvernului nr.9/2007 privind constituirea, componenta si functionarea Comisiei de autorizare a împrumuturilor locale, cu modificarile si completarile ulterioare;
- art.9 pct.8 din Carta europeana a autonomiei locale, adoptata la Strasbourg la 15 octombrie 1985, ratificata prin Legea nr. 199/1997;
 - art.1166 si urmatoarele din din Legea nr.288/2009 privind Codul civil, referitoare la contracte sau conventii;
- art.29 alin.(1) lit.f) din Legea nr. 98/2016 privind achizitiile publice, cu modificarile si completarile ulterioare;
- art.129 alin.(2) lit.b) si alin.(4) lit.b), ale art.139 alin.(3) lit.b), art.196 alin.(1) lit.a) din OUG nr. 57/2019 privind Codul administrativ,
Constatând necesitatea de a asigura resursele financiare pentru realizarea investitiilor publice de interes local,

A fost inițiat proiectul de hotărâre privind aprobarea 
contractării unei finantări rambursabile interne în valoare de până la 15.000.000  lei în vederea asigurarii finantarii și/sau cofinantarii cheltuielilor aferente unor 
proiectelor de investitii de interes local, respectiv:

· contractarea unei finantări rambursabile interne în valoare de 15.000.000 lei, cu o maturitate de 10 ani, cu o perioada de tragere si gratie de pana la 3 ani respectiv 7 ani de rambursare a soldului creditului existent la finalul perioadei de tragere;
· contractarea finantării rambursabile susmenționate pentru realizarea investitiilor publice de interes local prevazute în prezentul referat; 
· asigurarea din bugetul local al  Municipiului Marghita plata intergrala a:
a) serviciului anual al datoriei publice locale;
b) oricaror impozite si taxe aferente realizarii obiectivelor de investitii de interes local;
c) alte cheltuieli neeligibile ale finantarii rambursabile.
· aprobarea ca pe întreaga durată a serviciului datoriei publice locale, ordonatorul principal de credite sa publice pe pagina de internet al Municipiului Marghita, urmatoarele date:
a) hotararea Comisiei de autorizare a împrumuturilor locale, precum si orice modificari si/sau completari ale acesteia;
b) valoarea împrumutului contractat/in valuta de contract;
c) gradul de îndatorare al Municipiului Marghita;
d) durata serviciului datoriei publice locale, cu precizarea perioadei de gratie si a perioadei de rambursare a împrumutului;
e) dobanzile, comisioanele si orice alte costuri aferente fiecarei finantari rambursabile;
f) platile efectuate din fiecare finantare rambursabila.
Aceste date se vor actualiza în prima decada a fiecarui trimestru pentru trimestrul expirat, sub sanctiunile prevazute de lege.
-  aprobarea împuternicirii (mandatarii) Primarului Municipiului Marghita sa negocieze, pentru si în numele Municipiului Marghita, termenii si conditiile finantarii interne rambursabile si sa semneze contractul de împrumut, si orice alte acte, documente, notificari sau cereri a caror semnare poate deveni necesara în legatura cu obtinerea autorizarii, încheierea si punerea în executare a contractului de împrumut.



PRIMAR,
Marcel – Emil SAS - ADĂSCĂLIȚII

